Riebalų nusiurbimo procedūrų evoliucijoje VASER lipo yra pažangesnis už savo pirmtaką – lazerinius riebalų nusiurbimo metodus. Jo galvutė šiluminę energiją paskirsto žymiai plačiau ir tolygiau, nei lazerio spindulys, todėl riebalai tirpdomi tolygiau, mažesnė nudegimų bei kitų komplikacijų rizika. Be to, procedūros metu prietaisas „vibruoja“, o tai padeda lengviau atsiskirti suskystėjusiems riebalams nuo aplinkinių audinių bei susimaišyti su specialiu prieš tai po oda suleistu tirpalu, taip procedūra tampa dar efektyvesnė, paprastesnė bei saugesnė. Be to, atliekant riebalų nusiurbimą su VASER lipo, pašalintus riebalus galima persodinti į kitas kūno zonas, ko lazerinė lipolizė neleidžia.
Trumpai tariant, VASER lipo šiuo metu yra vienas inovatyviausių ir saugiausių riebalų nusiurbimo metodų, padedantis pasiekti itin tikslių rezultatų su ženkliai sumažinta komplikacijų rizika.